9. การจัดการ

โครงสร้างองค์กร

[]9.1 โครงสร้างการจัดการของบริษัท

โครงสร้างการจัดการของบริษัทประกอบด้วยคณะกรรมการและคณะกรรมการชุดย่อยรวม 6 ชุด คือ
คณะกรรมการบริษัท คณะกรรมการบริหาร คณะกรรมการตรวจสอบ คณะกรรมการกำกับดูแลกิจการ
คณะกรรมการสรรหาและกำหนดค่าตอบแทน และคณะกรรมการบริหารความเสี่ยง

คณะกรรมการบริษัท ณ วันที่ 31 ธันวาคม 2549 มี 11 ท่าน ดังนี้

1. ศาสตราจารย์ศุภชัย พิศิษฐวานิช ประธานกรรมการและกรรมการอิสระ

2. นายรังสิน สืบแสง กรรมการอิสระ

3. ดร.โชติวิทย์ ชยวัฒนางกูร กรรมการอิสระ

4. นายคันธิศ อรัณยกานนท์ กรรมการอิสระ

5. นายเจริญรัฐ วิไลลักษณ์ กรรมการ

6. นายวัฒน์ชัย วิไลลักษณ์ กรรมการ

7. นายธนานันท์ วิไลลักษณ์ กรรมการ

8. นายจง ดิลกสมบัติ กรรมการ

9. ดาโต๊ะ ลิม เคง กวน กรรมการ

10. ไออาร์ พราบาฮาร์ เอ็น.เค. สิงกัม กรรมการ

11. นายยูโซฟ์ อานัว บิน ยาคอบ กรรมการ

เลขานุการบริษัท : นางสาวบุญรัตน์ มงคลรัตนกร

  กรรมการผู้มีอำนาจลงนามผูกพันบริษัท ณ วันที่ 31ธันวาคม 2549 คือ

นายเจริญรัฐ วิไลลักษณ์ นายวัฒน์ชัย วิไลลักษณ์ นายธนานันท์ วิไลลักษณ์ สองในสามคนนี้
ลงลายมือชื่อ ร่วมกันและประทับตราสำคัญของบริษัท หรือ นายเจริญรัฐ วิไลลักษณ์ นายวัฒน์ชัย
วิไลลักษณ์ นายธนานันท์ วิไลลักษณ์ คนใดคนหนึ่งลงลายมือชื่อร่วมกับนายจง ดิลกสมบัติ
รวมเป็นสองคนและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท

  1. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
  ตลอดจนมติที่ประชุมผู้ถือหุ้น

  2. กำหนดนโยบายและทิศทางการดำเนินงานของบริษัท
  รวมทั้งกำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

  3. พิจารณาแต่งตั้งกรรมการชุดย่อยเพื่อดูแลระบบบริหาร
  และระบบการควบคุมภายในให้เป็นไปตามนโยบายที่ กำหนดไว้

  4. จัดให้มีการทำงบดุลและบัญชีกำไรขาดทุน ณ วันสิ้นสุดของรอบปีบัญชีของบริษัท
  และลงลายมือชื่อเพื่อรับรองงบการเงินดังกล่าวเพื่อนำเสนอต่อที่ประชุมผู้ถือหุ้นในการประชุมสามัญประจำปีเพื่อพิจารณาอนุมัติ

  5. พิจารณาคัดเลือกและแต่งตั้งผู้สอบบัญชีและพิจารณาค่าตอบแทนที่เหมาะสม

  6. ดูแลไม่ให้เกิดปัญหาความขัดแย้งทางผลประโยชน์ ตลอดจนดูแลระบบการควบคุมภายใน
  การบริหารความเสี่ยง
  และการกำกับดูแลกิจการให้มีการบริหารจัดการตามหลักการกำกับดูแลกิจการที่ดี
  เพื่อสร้างความเชื่อมั่นให้เกิดขึ้นแก่ผู้ถือหุ้น ผู้ลงทุน และผู้ที่เกี่ยวข้องทุกฝ่าย

  7.
  คณะกรรมการมีอำนาจกำหนดและแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัทได้

  8. คณะกรรมการอาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว
  เมื่อเห็นว่าบริษัทมีผลกำไร สมควรพอที่จะทำเช่นนั้น
  และรายงานให้ที่ประชุมผู้ถือหุ้นทราบในการประชุมผู้ถือหุ้นคราวต่อไป

  9. คณะกรรมการต้องประชุมกันอย่างน้อยสามเดือนต่อครั้ง
  โดยมีกรรมการมาร่วมประชุมไม่น้อยกว่ากึ่งหนึ่งของจำนวนกรรมการทั้งหมด
  การวินิจฉัยชี้ขาดของที่ประชุมคณะกรรมการให้ถือเสียงข้างมาก
  กรรมการคนหนึ่งมีเสียงหนึ่งเสียงในการลงคะแนน
  เว้นแต่กรรมการซึ่งมีส่วนได้เสียในเรื่องใดเรื่องหนึ่งไม่มีสิทธิออกเสียงลงคะแนนในเรื่องนั้น
  และถ้าคะแนนเสียงเท่ากัน
  ให้ประธานในที่ประชุมออกเสียงเพิ่มขึ้นอีกเสียงหนึ่งเพื่อเป็นเสียงชี้ขาด

  10. คณะกรรมการต้องจัดให้มีการประชุมสามัญผู้ถือหุ้นประจำปีภายในสี่เดือน
  นับแต่วันสิ้นสุดของรอบปีบัญชี ของบริษัท

  11. กรรมการต้องแจ้งให้บริษัททราบโดยไม่ชักช้า หากมีส่วนได้ส่วนเสียในสัญญาที่ทำกับบริษัท
  หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

12. กรรมการต้องไม่ประกอบกิจการ
    เข้าเป็นหุ้นส่วนหรือเข้าเป็นผู้ถือหุ้นในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัท
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้งกรรมการผู้นั้น

คณะกรรมการตรวจสอบ ณ วันที่ 31 ธันวาคม 2549 มี 3 ท่าน ดังนี้

1. นายรังสิน สืบแสง ประธานกรรมการตรวจสอบ

  2. ดร.โชติวิทย์ ชยวัฒนางกูร กรรมการตรวจสอบ

  3. นายคันธิศ อรัณยกานนท์ กรรมการตรวจสอบ

  นางสาวบุญรัตน์ มงคลรัตนกร เลขานุการคณะกรรมการตรวจสอบ

  ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน
    และการตรวจสอบภายในที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาด
    หลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  คณะกรรมการบริหาร ณ วันที่ 31 ธันวาคม 2549 มี 3 ท่าน ดังนี้

1. นายวัฒน์ชัย วิไลลักษณ์ ประธานกรรมการบริหาร

2. นายธนานันท์ วิไลลักษณ์ กรรมการบริหาร

3. นายจง ดิลกสมบัติ กรรมการบริหาร

นางสาวบุญรัตน์ มงคลรัตนกร เลขานุการคณะกรรมการบริหาร

ขอบเขตอำนาจหน้าที่ของคณะกรรมการบริหาร

  1. พิจารณาและกำหนดนโยบาย ทิศทาง กลยุทธ์
  และโครงสร้างการบริหารงานและหลักการในการดำเนินธุรกิจของบริษัท
  รวมทั้งตรวจสอบติดตามผลการดำเนินการของบริษัทที่กำหนดไว้

  2. พิจารณากำหนดแผนธุรกิจ งบประมาณและอำนาจบริหารต่างๆของบริษัท
  เพื่อเสนอให้คณะกรรมการบริษัทพิจารณาเห็นชอบต่อไป

  3. ตรวจสอบ ติดตาม
  และดำเนินนโยบายและแนวทางบริหารงานด้านต่างๆของบริษัทให้เป็นไปอย่างมี ประสิทธิภาพ

4. พิจารณากำหนดนโยบายอัตราค่าตอบแทนพนักงาน และโครงสร้างเงินเดือน

5. พิจารณาจัดผังโครงสร้างองค์กรและการบริหาร และแต่งตั้งผู้บริหารระดับสูง

6. พิจารณาและอนุมัติการใช้งบประมาณประจำปีตามที่ได้รับอนุมัติจากคณะกรรมการบริษัท

7. ดำเนินการอื่นๆ ตามที่คณะกรรมการบริษัทมอบหมาย

  การมอบหมายอำนาจ หน้าที่ และความรับผิดชอบของคณะกรรมการบริหารนั้น
  จะไม่มีลักษณะเป็นการมอบอำนาจ หรือมอบอำนาจช่วงที่ทำให้คณะกรรมการบริหาร
  หรือผู้รับมอบอำนาจจากคณะกรรมการบริหาร
  สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อยของบริษัท
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

  คณะกรรมการกำกับดูแลกิจการ ณ วันที่ 31 ธันวาคม 2549 มี 3 ท่านดังนี้

1. นายคันธิศ อรัณยกานนท์ ประธานกรรมการกำกับดูแลกิจการ

2. นายศิริชัย รัศมีจันทร์ กรรมการกำกับดูแลกิจการ

3.

3.

นายจง ดิลกสมบัติ กรรมการกำกับดูแลกิจการ

นางสาวบุญรัตน์ มงคลรัตนกร เลขานุการคณะกรรมการกำกับดูแลกิจการ

ขอบเขตอำนาจหน้าที่ของคณะกรรมการกำกับดูแลกิจการ

  1.

-   
-   
-   
-   

1.  กำกับดูแลการดำเนินงานของบริษัทและการปฏิบัติงานของคณะกรรมการชุดย่อยที่บริษัทจัดตั้งขึ้น
    รวมทั้งผู้บริหารและพนักงานให้เป็นไปตามหลักการกำกับดูแลกิจการที่ดี
    สอดคล้องกับนโยบายของบริษัทและกฎหมายที่เกี่ยวข้อง

2.  กำหนดและทบทวนหลักเกณฑ์ข้อพึงปฏิบัติที่สำคัญๆของบริษัท ตามหลักการกำกับดูแลกิจการที่ดี

3.  ทบทวนนโยบาย หลักการ และแนวทางการปฏิบัติงานที่ดีอย่างสม่ำเสมอ

4.  เสนอแนะข้อกำหนดที่เกี่ยวกับจรรยาบรรณในการดำเนินธุรกิจ ข้อพึงปฏิบัติที่ดีแก่กรรมการ
    ผู้บริหารและพนักงานของบริษัท

5.  ดูแลให้หลักการกำกับดูแลกิจการที่ดีมีผลในทางปฏิบัติ มีความต่อเนื่องและเหมาะสม

6.  รายงานต่อคณะกรรมการบริษัท เกี่ยวกับการกำกับดูแลกิจการที่ดีของบริษัท
    พร้อมความเห็นในแนวปฏิบัติ

  และข้อเสนอแนะเพื่อแก้ไขปรับปรุงตามความเหมาะสม

คณะกรรมการบริหารความเสี่ยง ณ วันที่ 31 ธันวาคม 2549 มี 6 ท่านดังนี้

1. นายวัฒน์ชัย วิไลลักษณ์ ประธานกรรมการบริหารความเสี่ยง

2. นายศิริชัย รัศมีจันทร์ กรรมการบริหารความเสี่ยง

3. นายจง ดิลกสมบัติ กรรมการบริหารความเสี่ยง

4. นายธนานันท์ วิไลลักษณ์ กรรมการบริหารความเสี่ยง

5. นายธีระวุฒิ กรีพานิช กรรมการบริหารความเสี่ยง

6. นายอดิเทพ นิศามณีวงศ์ กรรมการบริหารความเสี่ยง

นางสาวบุญรัตน์ มงคลรัตนกร เลขานุการคณะกรรมการบริหารความเสี่ยง

  ขอบเขตอำนาจหน้าที่ของคณะกรรมการบริหารความเสี่ยง

1.  กำหนดทิศทางธุรกิจที่ชัดเจน ระบุ วิเคราะห์ และตรวจสอบปัจจัยความเสี่ยงที่สำคัญ
    พร้อมทั้งกำหนดกลยุทธ์ในการบริหารความเสี่ยงนั้น

2.  กำหนดมาตรฐานของการบริหารจัดการความเสี่ยง
    เพื่อใช้เป็นแนวทางปฏิบัติในส่วนงานต่างๆตามความ รับผิดชอบ

3.  กำกับดูแลให้มั่นใจว่ามาตรการดังกล่าวได้มีการสื่อสารอย่างทั่วถึง
    และพนักงานได้ปฏิบัติตามมาตรการ 0เหล่านั้น

4.  จัดให้มีการประเมินและวิเคราะห์ความเสียหายที่อาจเกิดขึ้นอย่างเป็นระบบและต่อเนื่องเพื่อให้มั่นใจว่าการสำรวจความเสี่ยงได้ครอบคลุมทุกขั้นตอนของการดำเนินธุรกิจ

  คณะกรรมการสรรหาและกำหนดค่าตอบแทน ณ วันที่ 31 ธันวาคม 2549 มี 4 ท่านดังนี้

  1. นายรังสิน สืบแสง ประธานกรรมการสรรหาและกำหนดค่าตอบแทน

  2. ดร.โชติวิทย์ ชยวัฒนางกูร กรรมการสรรหาและกำหนดค่าตอบแทน

  3. นายจง ดิลกสมบัติ กรรมการสรรหาและกำหนดค่าตอบแทน

  4. นายไล กี ทอง กรรมการสรรหาและกำหนดค่าตอบแทน

นางสาวบุญรัตน์ มงคลรัตนกร เลขานุการคณะกรรมการสรรหาและกำหนดค่าตอบแทน

  ขอบเขตอำนาจหน้าที่ของคณะกรรมการสรรหาและกำหนดค่าตอบแทน

  1. สรรหา คัดเลือก และเสนอบุคคลให้ดำรงตำแหน่งกรรมการบริษัท
  เพื่อนำเสนอต่อที่ประชุมคณะกรรมการ และผู้ถือหุ้น
  ในกรณีที่ตำแหน่งว่างลงเนื่องจากครบวาระและในกรณีอื่นๆ

  2. ทำหน้าที่สรรหา คัดเลือก และเสนอบุคคลให้ดำรงตำแหน่งประธานเจ้าหน้าที่บริหาร
  ในกรณีที่มีตำแหน่ง ว่างลง รวมทั้งกำหนดหลักเกณฑ์ในการสืบทอดตำแหน่งผู้บริหารระดับสูง

  3. เสนอนโยบายผลตอบแทน แนวทางการจ่ายค่าตอบแทน
  และผลประโยชน์อื่นๆสำหรับกรรมการในคณะกรรมการบริษัท คณะกรรมการชุดย่อย
  ประธานเจ้าหน้าที่บริหาร และเจ้าหน้าที่บริหารให้เหมาะสมกับหน้าที่ความรับผิดชอบ
  สอดคล้องกับผลการดำเนินงานของบริษัทและภาวะตลาดอยู่เสมอ

  4. ประเมินผลสำเร็จขององค์กร เพื่อกำหนดโบนัสและอัตราการขึ้นเงินเดือนประจำปี

  5. พิจารณากลั่นกรอง โครงสร้างเงินเดือนและผลประโยชน์ตอบแทนอื่นๆของบริษัท

ผู้บริหาร

ณ วันที่ 31 ธันวาคม 2549 บริษัทมีผู้บริหารจำนวน 4 ท่าน ดังนี้

1. นายวัฒน์ชัย วิไลลักษณ์ ประธานเจ้าหน้าที่บริหาร

2. นายธนานันท์ วิไลลักษณ์ กรรมการผู้จัดการใหญ่

3. นายจง ดิลกสมบัติ กรรมการผู้อำนวยการ

4. นายทวี อุดมกิจโชติ กรรมการผู้จัดการ บริษัท ไอ-โมบาย อินเตอร์เนชั่นแนล จำกัด

ขอบเขตอำนาจหน้าที่ของประธานเจ้าหน้าที่บริหาร

  1. การดำเนินงานที่เกี่ยวข้องกับการดำเนินการตามธุรกิจปกติของบริษัท
  เพื่อให้เป็นไปตามวัตถุประสงค์การดำเนินธุรกิจ รวมทั้งการบริหารงานทรัพยากรบุคคล การจัดซื้อ
  งานบริหารทั่วไป

  2.
  พิจารณาแผนการลงทุนในธุรกิจต่างๆเพื่อนำเสนอต่อคณะกรรมการบริหารและคณะกรรมการบริษัทเพื่อการอนุมัติ

3. การดำเนินงานใดๆที่ได้รับมอบหมายจากคณะกรรมการบริษัทเป็นกรณีเฉพาะ

  อย่างไรก็ตามขอบเขตอำนาจหน้าที่และความรับผิดชอบข้างต้น
  จะไม่มีลักษณะเป็นการมอบอำนาจที่จะให้ประธานเจ้าหน้าที่บริหารสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการบริษัทพิจารณาอนุมัติไว้

การสรรหากรรมการและผู้บริหาร

  บริษัทมีการจัดตั้งคณะกรรมการสรรหาและกำหนดค่าตอบแทน
  ซึ่งได้รับการแต่งตั้งจากที่ประชุมคณะกรรมการ ครั้งที่ 1/2548 เมื่อวันที่ 24 กุมภาพันธ์ 2548
  ทำหน้าที่ในการสรรหา คัดเลือก
  และเสนอบุคคลที่สมควรได้รับแต่งตั้งให้ดำรงตำแหน่งกรรมการบริษัท
  กรรมการในคณะกรรมการชุดย่อยที่คณะกรรมการบริษัทแต่งตั้งขึ้นเพื่อให้ทำหน้าที่พิเศษ
  ประธานเจ้าหน้าที่บริหารที่จะแต่งตั้งใหม่หรือทดแทนเมื่อครบวาระ หรือว่างลงเนื่องจากเหตุอื่น
  และเสนอนโยบายผลตอบแทน
  แนวทางการจ่ายค่าตอบแทนและผลประโยชน์อื่นๆสำหรับกรรมการในคณะกรรมการบริษัท
  คณะกรรมการชุดย่อย และผู้บริหารให้เหมาะสมกับหน้าที่ความรับผิดชอบ
  สอดคล้องกับผลการดำเนินงานของบริษัทและภาวะตลาดอยู่เสมอ

  ในกรณีที่กรรมการบริษัทว่างลง
  กรรมการแต่ละท่านในคณะกรรมการบริษัทและคณะกรรมการสรรหาและกำหนดค่าตอบแทน
  จะเสนอรายชื่อบุคคลที่มีคุณสมบัติ ความรู้ความสามารถ
  ประสบการณ์และความเชี่ยวชาญในการบริหารงานและการกำกับดูแลกิจการที่เหมาะสมให้เป็นกรรมการบริษัทจำนวนหนึ่ง
  เพื่อเสนอให้ที่ประชุมคณะกรรมการสรรหาและกำหนดค่าตอบแทนพิจารณากลั่นกรองและคัดเลือกก่อนนำเสนอให้ที่ประชุมคณะกรรมการบริษัท
  พิจารณา กลั่นกรองและคัดเลือกให้เหลือจำนวนเท่ากับตำแหน่งกรรมการที่ว่างอยู่
  แล้วจึงนำรายชื่อบุคคลที่ได้รับการคัดเลือกเสนอให้ที่ประชุมผู้ถือหุ้นเพื่อพิจารณาแต่งตั้งต่อไป
  ส่วนกรณีที่กรรมการในคณะกรรมการชุดย่อย
  และ/หรือประธานเจ้าหน้าที่บริหารว่างลงจะดำเนินการสรรหาโดยคณะกรรมการสรรหาและกำหนดค่าตอบแทนด้วยวิธีเดียวกันกับการสรรหากรรมการบริษัท
  หลังจากที่ประชุมคณะกรรมการสรรหาและกำหนดค่าตอบแทนได้คัดเลือกบุคคลที่เหมาะสมแล้ว
  จะนำรายชื่อเสนอให้ที่ประชุมคณะกรรมการบริษัทเพื่อพิจารณาแต่งตั้งต่อไป

  ทั้งนี้บุคคลที่จะได้รับการแต่งตั้งให้ดำรงตำแหน่งกรรมการและผู้บริหารของบริษัทจะต้องมีคุณสมบัติครบตามมาตรา
  68 แห่งพระราชบัญญัติบริษัทมหาชนจำกัด พ.ศ. 2535 (รวมทั้งที่มีการแก้ไขเพิ่มเติม)
  และข้อบังคับของบริษัท
  และไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์
  โดยการคัดเลือกจะดำเนินการดังนี้

องค์ประกอบและการแต่งตั้งคณะกรรมการบริษัท

คณะกรรมการของบริษัทต้องมีจำนวนไม่น้อยกว่า 7
คนแต่งตั้งโดยที่ประชุมผู้ถือหุ้นและกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในประเทศไทย
ทั้งนี้ข้อบังคับของบริษัทกำหนดให้ที่ประชุมผู้ถือหุ้นแต่งตั้งกรรมการตามหลักเกณฑ์และวิธีการต่อไปนี้

  (1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  (2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
  เลือกตั้งบุคคลเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  (3)
  บุคคลที่ได้รับคะแนนสูงสุดตามลำดับลงมาเป็นผู้ได้รับเลือกเป็นกรรมการเท่าจำนวนกรรมการที่จะพึงมีหรือจะพึงแต่งตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  ให้ประธานที่ประชุมเป็นผู้ออกเสียงชี้ขาด

  เมื่อมีการประชุมสามัญประจำปีทุกครั้ง
  ให้กรรมการออกจากตำแหน่งจำนวนหนึ่งในสามของจำนวนกรรมการในขณะนั้น
  ถ้าจำนวนกรรมการจะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม กรรมการซึ่งพ้นจากตำแหน่ง
  อาจได้รับเลือกให้กลับเข้ามารับตำแหน่งอีกก็ได้

  องค์ประกอบและการแต่งตั้งคณะกรรมการตรวจสอบ

  คณะกรรมการบริษัท และ/หรือที่ประชุมผู้ถือหุ้น เป็นผู้แต่งตั้งคณะกรรมการตรวจสอบ
  โดยแต่งตั้งบุคคลที่มี คุณสมบัติครบถ้วนตามประกาศของตลาดหลักทรัพย์อย่างน้อย 3
  คนและมีวาระการดำรงตำแหน่ง 3 ปี

  ทั้งนี้คณะกรรมการตรวจสอบจะต้องเป็นกรรมการอิสระซึ่งอย่างน้อย 1 คน ต้องมีความรู้
  ความเข้าใจหรือมีประสบการณ์ด้านการบัญชีหรือการเงิน
  และมีความรู้ต่อเนื่องเกี่ยวกับเหตุที่มีต่อการเปลี่ยนแปลงทางการเงิน โดยมี คุณสมบัติดังนี้

  1. ถือหุ้นไม่เกิน 5% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ บริษัทร่วม
  หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258 ตามกฎหมายหลักทรัพย์)

  2. ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
  ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท บริษัทในเครือ บริษัทร่วม
  หรือเป็นบุคคลที่อาจมีความ ขัดแย้ง
  โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

  3. ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย
  ไม่ว่าทางตรงหรือทางอ้อมทั้งในด้านการเงินและการบริหารงานของบริษัท บริษัทในเครือ
  บริษัทร่วม หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

  4. ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
  หรือบุคคลที่อาจมีความขัดแย้ง
  และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

  องค์ประกอบและการแต่งตั้งคณะกรรมการบริหาร

  คณะกรรมการบริษัทเป็นผู้แต่งตั้งคณะกรรมการบริหาร
  โดยเลือกจากกรรมการจำนวนหนึ่งของบริษัท

  องค์ประกอบและการแต่งตั้งคณะกรรมการกำกับดูแลกิจการ

  คณะกรรมการบริษัทเป็นผู้แต่งตั้งคณะกรรมการกำกับดูแลกิจการ
  โดยเลือกจากกรรมการจำนวนหนึ่งของบริษัท

  องค์ประกอบและการแต่งตั้งคณะกรรมการบริหารความเสี่ยง

  คณะกรรมการบริษัทเป็นผู้แต่งตั้งคณะกรรมการบริหารความเสี่ยง
  โดยเลือกจากกรรมการและผู้บริหารจำนวนหนึ่งของบริษัท

  องค์ประกอบและการแต่งตั้งคณะกรรมการสรรหาและกำหนดค่าตอบแทน

  คณะกรรมการบริษัทเป็นผู้แต่งตั้งคณะกรรมการสรรหาและกำหนดค่าตอบแทน
  โดยเลือกจากกรรมการจำนวนหนึ่งของบริษัท

ค่าตอบแทนกรรมการและผู้บริหาร

  ค่าตอบแทนกรรมการ บริษัทได้กำหนดนโยบายค่าตอบแทนกรรมการ
  และคณะกรรมการชุดย่อยไว้อย่างชัดเจนและโปร่งใส
  โดยค่าตอบแทนอยู่ในระดับเดียวกับอุตสาหกรรมลักษณะเดียวกัน
  และเพียงพอที่จะรักษากรรมการที่มีคุณสมบัติที่ต้องการ และได้รับอนุมัติจากที่ประชุมผู้ถือหุ้น
  โดยกำหนดค่าตอบแทนในรูปบำเหน็จกรรมการ
  ซึ่งพิจารณาโดยเชื่อมโยงกับผลการดำเนินงานของบริษัท และค่าเบี้ยประชุม
  ทั้งนี้ค่าตอบแทนกรรมการทั้งหมดจะไม่เกินวงเงินที่ได้รับอนุมัติจากที่ประชุมผู้ถือหุ้น
  โดยกำหนดค่าเบี้ยประชุมกรรมการและกรรมการในคณะกรรมการชุดย่อย ดังนี้

ตำแหน่ง ค่าตอบแทนต่อครั้ง

ประธานกรรมการ 20,000

กรรมการ 15,000

ประธานกรรมการตรวจสอบ 20,000

กรรมการตรวจสอบ 15,000

  ประธาน

กรรมการกำกับดูแลกิจการ 15,000

  กรรมการกำกับดูแลกิจการ 10,000

ประธานกรรมการสรรหาและกำหนดค่าตอบแทน 15,000

กรรมการสรรหาและกำหนดค่าตอบแทน 10,000

  ทั้งนี้คณะกรรมการบริหาร และคณะกรรมการบริหารความเสี่ยง
  ไม่ได้รับค่าเบี้ยประชุมเนื่องจากเป็นผู้บริหารของบริษัท

ค่าตอบแทนผู้บริหาร เป็นไปตามหลักการและนโยบายที่คณะกรรมการบริษัทกำหนด
ซึ่งจะพิจารณาให้อยู่ในระดับที่ใกล้เคียงกับอุตสาหกรรมลักษณะเดียวกัน
และเชื่อมโยงกับผลการดำเนินงานของบริษัทและผลงานของผู้บริหารแต่ละท่าน

  จำนวนเงินค่าตอบแทนในปี 2549 มีดังนี้

  1. ค่าตอบแทนที่เป็นตัวเงิน

1.1 กรรมการในคณะกรรมการและคณะกรรมการชุดย่อย ได้รับค่าเบี้ยประชุมและค่าบำเหน็จ ดังนี้

+---------------------+-----+-------+--------+-------+-------+-------+
| รายชื่อ               | จำ  |       |        |       |       |       |
|                     | นวน |       |        |       |       |       |
|                     | เงิน |       |        |       |       |       |
|                     | (บ  |       |        |       |       |       |
|                     | าท) |       |        |       |       |       |
+---------------------+-----+-------+--------+-------+-------+-------+
|                     | ค   |       |        |       | ค่าบ   | รวม   |
|                     | ่าเบ |       |        |       | ำเหน็จ |       |
|                     | ี้ยปร |       |        |       |       |       |
|                     | ะชุม |       |        |       |       |       |
+---------------------+-----+-------+--------+-------+-------+-------+
|                     | ก   | กร    | กรรม   | ก     |       |       |
|                     | รรม | รมการ | การสรร | รรมกา |       |       |
|                     | การ |       | หาและก | รกำกับ |       |       |
|                     |     | ตร    | ำหนดค่า |       |       |       |
|                     |     | วจสอบ | ตอบแทน | ดูแล   |       |       |
|                     |     |       |        | กิจการ |       |       |
+---------------------+-----+-------+--------+-------+-------+-------+
| 1. ศาสตราจารย์ศุภชัย   | 1   | -     | -      | -     | 20    | 34    |
| พิศิษฐวานิช            | 40, |       |        |       | 0,000 | 0,000 |
|                     | 000 |       |        |       |       |       |
+---------------------+-----+-------+--------+-------+-------+-------+
| 2. นายรังสิน สืบแสง    | 1   | 12    | 45,000 | -     | 15    | 42    |
|                     | 05, | 0,000 |        |       | 0,000 | 0,000 |
|                     | 000 |       |        |       |       |       |
+---------------------+-----+-------+--------+-------+-------+-------+
| 3. ดร.โชติวิทย์        | 1   | 9     | 30,000 | -     | 15    | 37    |
| ชยวัฒนางกูร           | 05, | 0,000 |        |       | 0,000 | 5,000 |
|                     | 000 |       |        |       |       |       |
+---------------------+-----+-------+--------+-------+-------+-------+
| 4. นายคันธิศ          | 1   | 9     | -      | 1     | 15    | 36    |
| อรัณยกานนท์           | 05, | 0,000 |        | 5,000 | 0,000 | 0,000 |
|                     | 000 |       |        |       |       |       |
+---------------------+-----+-------+--------+-------+-------+-------+
| 5. นายเจริญรัฐ        | 1   | -     | 30,000 | -     | 15    | 28    |
| วิไลลักษณ์ ⁷⁾          | 05, |       |        |       | 0,000 | 5,000 |
|                     | 000 |       |        |       |       |       |
+---------------------+-----+-------+--------+-------+-------+-------+
| 6. นายวัฒน์ชัย วิไลลักษณ์ | 90, | -     | 30,000 | -     | 15    | 27    |
| ⁷⁾                  | 000 |       |        |       | 0,000 | 0,000 |
+---------------------+-----+-------+--------+-------+-------+-------+
| 7. นายธนานันท์        | 1   | -     | -      | -     | 15    | 25    |
| วิไลลักษณ์             | 05, |       |        |       | 0,000 | 5,000 |
|                     | 000 |       |        |       |       |       |
+---------------------+-----+-------+--------+-------+-------+-------+
| 8. นายจง ดิลกสมบัติ ⁸⁾ | 1   | -     | -      | 1     | 15    | 26    |
|                     | 05, |       |        | 0,000 | 0,000 | 5,000 |
|                     | 000 |       |        |       |       |       |
+---------------------+-----+-------+--------+-------+-------+-------+
| 9. ดาโต๊ะลิม เคง กวน  | 45, | -     | -      | -     | -     | 4     |
| ⁴⁾                  | 000 |       |        |       |       | 5,000 |
+---------------------+-----+-------+--------+-------+-------+-------+
| 10. ไออาร์ พราบาฮาร์  | 60, | -     | -      | -     | -     | 6     |
| เอ็น.เค. สิงกัม ⁴⁾     | 000 |       |        |       |       | 0,000 |
+---------------------+-----+-------+--------+-------+-------+-------+
| 11. นายยูโซฟ์ อานัว บิน | -   | -     | -      | -     | -     | -     |
| ยาคอบ ⁶⁾            |     |       |        |       |       |       |
+---------------------+-----+-------+--------+-------+-------+-------+
| 12. นายไล กี ทอง ⁵⁾  | 60, | -     | 20,000 | -     | -     | 8     |
|                     | 000 |       |        |       |       | 0,000 |
+---------------------+-----+-------+--------+-------+-------+-------+
| 13. นายศิริชัย รัศมีจันทร์ | 30, | -     | -      | 1     | 15    | 19    |
| ¹⁾                  | 000 |       |        | 0,000 | 0,000 | 0,000 |
+---------------------+-----+-------+--------+-------+-------+-------+
| 14. นายไพโรน์ วโรภาษ | 30, | -     | -      | -     | 15    | 18    |
| ¹⁾                  | 000 |       |        |       | 0,000 | 0,000 |
+---------------------+-----+-------+--------+-------+-------+-------+
| 15. นายทวี อุดมกิจโชติ  | 30, | -     |   -    | -     | 15    | 18    |
| ³⁾                  | 000 |       |        |       | 0,000 | 0,000 |
+---------------------+-----+-------+--------+-------+-------+-------+
| 16. นายสรรค์ชัย       | 90, | -     | -      | -     | 15    | 24    |
| เตียวประเสริฐกุล ²⁾    | 000 |       |        |       | 0,000 | 0,000 |
+---------------------+-----+-------+--------+-------+-------+-------+
| รวม                 | 1,2 | 30    | 1      | 3     | 1,85  | 3,54  |
|                     | 05, | 0,000 | 55,000 | 5,000 | 0,000 | 5,000 |
|                     | 000 |       |        |       |       |       |
+---------------------+-----+-------+--------+-------+-------+-------+

¹⁾ ลาออกจากการเป็นกรรมการเมื่อวันที่ 31 มีนาคม 2549 ²⁾ ลาออกจากการเป็นกรรมการ
เมื่อวันที่ 30 พฤศจิกายน 2549

³⁾ ลาออกจากการเป็นกรรมการเมื่อวันที่ 25 เมษายน 2549 ⁴⁾ ได้รับการแต่งตั้งเป็นกรรมการ
เมื่อวันที่ 25 เมษายน 2549

⁵⁾ ได้รับการแต่งตั้งเป็นกรรมการ เมื่อวันที่ 25 เมษายน 2549 และกรรมการสรรหาฯ เมื่อวันที่
10 พฤษภาคม2549 ต่อมาได้ลาออกจากการเป็นกรรมการ เมื่อวันที่ 14 ธันวาคม 2549

⁶⁾ ได้รับการแต่งตั้งเป็นกรรมการ เมื่อวันที่ 14 ธันวาคม 2549 ⁷⁾
ลาออกจากการเป็นกรรมการสรรหาฯ เมื่อวันที่ 14 ธันวาคม 2549

⁸⁾ ได้รับการแต่งตั้งเป็นกรรมการสรรหาฯ เมื่อวันที่ 14 ธันวาคม 2549

  1.2 ผู้บริหารจำนวน 5 ราย ได้รับค่าตอบแทนดังนี้

  ---------------------------------- ------------------------------------
  ประเภท                             จำนวนเงิน (บาท)

  เงินเดือน                            16,858,000

  โบนัส                               2,660,000

  กองทุนสำรองเลี้ยงชีพ                   858,780

  รวม                                20,376,780
  ---------------------------------- ------------------------------------

  หมายเหตุ ค่าตอบแทนผู้บริหารข้างต้น ได้รวมค่าตอบแทนของนายสรรค์ชัย เตียวประเสริฐกุล

  ซึ่งลาออกจากการเป็นกรรมการของบริษัทเมื่อวันที่ 30 พฤศจิกายน 2549

  2. ค่าตอบแทนอื่นๆ

-ไม่มี–

9.2 การกำกับดูแลกิจการ

  บริษัทได้กำหนดนโยบายเกี่ยวกับการกำกับดูแลกิจการ
  เพื่อความโปร่งใสในการดำเนินงานของบริษัททุกระดับชั้นทั้งในส่วนของพนักงานระดับปฏิบัติงาน
  ผู้บริหาร ตลอดจนคณะกรรมการ
  ซึ่งเป็นพื้นฐานสำคัญในการปรับปรุงประสิทธิภาพและเพิ่มประสิทธิผลในการประกอบกิจการของบริษัทเพื่อประโยชน์ในระยะยาวของบริษัท
  และผู้ถือหุ้น ดังนั้นบริษัทจึงได้ถือปฏิบัติตามหลักการกำกับดูแลกิจการที่ดีทั้ง 15 ข้อ
  ตามแนวทางของตลาดหลักทรัพย์แห่งประเทศไทยดังนี้

  1. นโยบายการกำกับดูแลกิจการ

  คณะกรรมการบริษัทมีความมุ่งมั่นที่จะบริหารงานขององค์กร โดยยึดหลักการกำกับดูแลกิจการที่ดี
  มีการจัดทำนโยบายการกำกับดูแลกิจการเพื่อให้พนักงานได้ถือปฏิบัติอย่างเคร่งครัด
  และได้แต่งตั้งคณะกรรมการกำกับดูแลกิจการเพื่อรับผิดชอบในการ

-   
-   
-   
-   

7.  กำกับดูแลการดำเนินงานของบริษัทและการปฏิบัติงานของคณะกรรมการชุดย่อยที่บริษัทจัดตั้งขึ้น
    รวมทั้งผู้บริหารและพนักงาน ให้เป็นไปตามหลักการกำกับดูแลกิจการที่ดี
    สอดคล้องกับนโยบายของบริษัทและกฎหมายที่เกี่ยวข้อง รวมทั้งทบทวนนโยบาย หลักการ
    และแนวทางการปฏิบัติงานที่ดีอย่างสม่ำเสมอ
    ในระหว่างปีคณะกรรมการกำกับดูแลกิจการได้พิจารณาปรับปรุงนโยบายกำกับดูแลกิจการและจริยธรรมธุรกิจของบริษัท
    ให้มีความเหมาะสมและสอดคล้องกับหลักการกำกับดูแลกิจการที่ดี สำหรับบริษัทจดทะเบียนปี
    2549 ที่ตลาดหลักทรัพย์แห่งประเทศไทยจัดทำขึ้น
    การปรับปรุงดังกล่าวได้รับอนุมัติจากที่ประชุมคณะกรรมการของบริษัทในเดือนกุมภาพันธ์ 2550
    และได้เปิดเผยนโยบายการกำกับดูแลกิจการและจริยธรรมธุรกิจฉบับใหม่ไว้ที่เว็บไซต์ของบริษัท
    www.i-mobilephone.com

  2. สิทธิและความเท่าเทียมกันของผู้ถือหุ้น

  คณะกรรมการตระหนักและให้ความสำคัญถึงสิทธิของผู้ถือหุ้น
  ไม่กระทำการใดๆอันเป็นการละเมิดหรือริดรอนสิทธิของผู้ถือหุ้น
  และยังตระหนักถึงหน้าที่ในการดูแลผลประโยชน์ของผู้ถือหุ้นทั้งรายใหญ่และรายย่อย
  จึงได้กำหนดนโยบายที่ครอบคลุมถึงสิทธิและผลประโยชน์ที่ผู้ถือหุ้นพึงได้รับอย่างเท่าเทียมไว้ในนโยบายการกำกับดูแลกิจการของบริษัท
  เพื่อใช้เป็นแนวทางปฏิบัติของกรรมการ ผู้บริหาร และพนักงาน ดังนี้

1.  กำหนดมาตรการป้องกันห้ามมิให้กรรมการ ผู้บริหาร และพนักงาน
    นำข้อมูลภายในไปใช้เพื่อประโยชน์ส่วนตนหรือผู้อื่นในทางมิชอบ
    และหลีกเลี่ยงหรืองดการซื้อขายหลักทรัพย์ของกลุ่มบริษัทสามารถในช่วง 1 เดือน
    ก่อนการเผยแพร่งบการเงินหรือข้อมูลที่สำคัญที่มีผลต่อราคาหลักทรัพย์ของบริษัท

  2. เผยแพร่ข้อมูลที่จำเป็นต่อการตัดสินใจของผู้ถือหุ้น
  โดยนำเสนอเรื่องที่สำคัญพร้อมข้อมูลที่จำเป็นผ่านทางเว็บไซต์ตลาดหลักทรัพย์แห่งประเทศไทย
  และเว็บไซต์ของบริษัท

3.  กำหนดนโยบายถือปฏิบัติต่อผู้ถือหุ้นทุกรายอย่างเท่าเทียมกันในการเข้าร่วมประชุมผู้ถือหุ้นและออกเสียงลงคะแนน
    การรับส่วนแบ่งกำไร ตลอดจนการรับทราบข้อมูล ข่าวสาร
    ผลการดำเนินงานและนโยบายการบริหารงานอย่างสม่ำเสมอและทันเวลา

4.  ก่อนการส่งหนังสือนัดประชุมผู้ถือหุ้นเพื่อให้ผู้ถือหุ้นมีเวลาในการตัดสินใจที่เพียงพอ
    บริษัทได้กำหนดนโยบายให้เผยแพร่หนังสือนัดประชุมผู้ถือหุ้น
    เอกสารประกอบการประชุมพร้อมความเห็นของคณะกรรมการบริษัททั้งภาษาไทยและภาษาอังกฤษ
    ผ่านทางเว็บไซต์ของบริษัท ให้ผู้ถือหุ้นรับทราบวาระการประชุม
    และรายละเอียดในแต่ละวาระล่วงหน้า

  5. ในการประชุมผู้ถือหุ้น บริษัทได้กำหนดให้มีขั้นตอนการประชุมผู้ถือหุ้นอย่างถูกต้องตามกฎหมาย
  ตั้งแต่การเรียกประชุม การจัดส่งเอกสาร ข้อมูลสารสนเทศ
  และแจ้งวาระการประชุมพร้อมความเห็นของคณะกรรมการบริษัทล่วงหน้าตามกฎหมายกำหนดทั้งภาษาไทยและภาษาอังกฤษ
  ขั้นตอนในการดำเนินการประชุม
  การจัดทำและส่งรายงานการประชุมให้เป็นไปตามหลักเกณฑ์ของตลาดหลักทรัพย์แห่งประเทศไทย
  และในกรณีที่ผู้ถือหุ้นประสงค์จะแต่งตั้งบุคคลเข้าร่วมประชุมและออกเสียงแทนโดยการมอบฉันทะ
  บริษัทมีนโยบายที่จะเสนอชื่อกรรมการอิสระของบริษัทอย่างน้อย 1 คนเป็นผู้รับมอบฉันทะ
  เพื่อเป็นการเพิ่มทางเลือกให้แก่ผู้ถือหุ้นอีกด้วย นอกจากนั้นในการจัดประชุม
  บริษัทมีนโยบายที่จะใช้สถานที่ประชุมที่สามารถเดินทางได้สะดวกและมีขนาดเพียงพอที่จะรองรับผู้ถือหุ้นได้
  โดยในการประชุมผู้ถือหุ้น คณะกรรมการบริษัทและผู้สอบบัญชีจะต้องเข้าร่วมประชุม
  เพื่อเปิดโอกาสให้ผู้ถือหุ้นสอบถามและแสดงความคิดเห็น
  ตลอดจนข้อเสนอแนะเพิ่มเติมในที่ประชุมอย่างเท่าเทียมกัน

  3. สิทธิของผู้มีส่วนได้เสียกลุ่มต่างๆ

  บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายในได้แก่
  พนักงานและ ผู้บริหารของบริษัทและบริษัทย่อย หรือผู้มีส่วนได้เสียภายนอกได้แก่ ลูกค้า
  คู่ค้า/เจ้าหนี้ คู่แข่ง สังคมและสิ่งแวดล้อม
  โดยบริษัทปฏิบัติตามข้อกำหนดของกฎหมายและกฎระเบียบต่างๆที่เกี่ยวข้อง
  เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี
  โดยได้กำหนดเป็นแนวทางการปฏิบัติไว้อย่างชัดเจนในคู่มือจริยธรรมธุรกิจ ซึ่งมีรายละเอียดดังนี้

  พนักงาน :

  บริษัทตระหนักว่าพนักงานเป็นปัจจัยแห่งความสำเร็จของการบรรลุเป้าหมายของบริษัทที่มีคุณค่ายิ่ง
  จึงเป็นนโยบายของบริษัทที่จะให้การปฏิบัติที่เป็นธรรมทั้งในด้านโอกาส ผลตอบแทน
  การแต่งตั้งโยกย้าย ตลอดจนการพัฒนา ศักยภาพ เพื่อให้เป็นไปตามนโยบายดังกล่าว
  บริษัทยึดแนวต่อไปนี้เป็นหลักปฏิบัติ

  1. ปฏิบัติต่อพนักงานด้วยความเคารพในเกียรติ ศักดิ์ศรี และสิทธิส่วนบุคคล

  2.
  ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ

  3. การแต่งตั้งและโยกย้าย รวมถึงการให้รางวัลและการลงโทษพนักงาน
  กระทำด้วยความสุจริตใจ
  และตั้งอยู่บนพื้นฐานของความรู้ความสามารถและความเหมาะสมของพนักงานนั้น

  4. ให้ความสำคัญต่อการพัฒนาความรู้ความสามารถของพนักงานอย่างทั่วถึงและสม่ำเสมอ
  โดยมีการพัฒนาพนักงานในหลายรูปแบบเช่น การจัดสัมมนา ฝึกอบรม
  ตลอดจนให้ทุนการศึกษาแก่พนักงาน

  5. หลีกเลี่ยงการกระทำใดๆ ที่ไม่เป็นธรรม
  ซึ่งอาจมีผลกระทบต่อความมั่นคงในหน้าที่การงานของพนักงาน

  6. กำหนดค่าตอบแทนและสวัสดิการแก่พนักงานอย่างเป็นธรรม
  ในระดับที่เปรียบเทียบได้กับอุตสาหกรรมเดียวกัน และเหมาะสมกับหน้าที่ความรับผิดชอบ
  อีกทั้งเชื่อมโยงกับผลการดำเนินงานของบริษัทและ ผลงานของพนักงานแต่ละคน

  7.
  เปิดโอกาสให้พนักงานร้องเรียนในกรณีที่ไม่ได้รับความเป็นธรรมตามระบบและกระบวนการที่กำหนด

  ลูกค้า :

  บริษัทเชื่อมั่นในคุณค่าของการสร้างความพึงพอใจและความมั่นใจอย่างต่อเนื่องให้กับลูกค้า
  ซึ่งเป็นผู้มีพระคุณของบริษัทอย่างต่อเนื่อง จึงได้กำหนดนโยบายการปฏิบัติต่อลูกค้าดังนี้

  1. มุ่งมั่นที่จะจัดหา สินค้าและบริการให้มีความทันสมัยอยู่เสมอเพื่อสนองความต้องการของลูกค้า

  2. จำหน่ายสินค้าและบริการที่มีคุณภาพ ให้กับลูกค้าในราคาที่เป็นธรรม

  3. ให้ข้อมูลข่าวสารที่ถูกต้อง เพียงพอ และทันต่อเหตุการณ์แก่ลูกค้า เพื่อให้ทราบเกี่ยวกับ
  สินค้าและบริการ โดยไม่มีการกล่าวเกินความเป็นจริง
  อันเป็นเหตุให้ลูกค้าเข้าใจผิดเกี่ยวกับคุณภาพ ปริมาณหรือเงื่อนไขใดๆของสินค้าหรือบริการนั้นๆ

  4. จัดให้มีระบบและกระบวนการที่ให้ลูกค้าร้องเรียนเกี่ยวกับคุณภาพของสินค้าและบริการ
  รวมทั้งความรวดเร็วในการตอบสนองหรือส่งมอบ
  และการดำเนินการอย่างถึงที่สุดเพื่อให้ลูกค้าได้รับการตอบสนองอย่างรวดเร็ว

  5. จัดให้มีบริการหลังการขายเพื่ออำนวยความสะดวกให้กับลูกค้าอย่างมีประสิทธิภาพ

  6. รักษาความลับของลูกค้า และไม่นำไปใช้ประโยชน์ส่วนตน หรือผู้ที่เกี่ยวข้องโดยมิชอบ

  7.
  สนับสนุนกิจกรรมต่างๆในอันที่จะเสริมสร้างและรักษาไว้ซึ่งความสัมพันธ์อันดีระหว่างลูกค้ากับบริษัทให้ยั่งยืนสืบไป

  คู่ค้า/เจ้าหนี้ :

  บริษัทมีนโยบายที่จะปฏิบัติต่อคู่ค้า/เจ้าหนี้ อย่างเสมอภาคและเป็นธรรม
  โดยคำนึงถึงประโยชน์สูงสุดของบริษัท
  และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย ดังนี้

  1. การจัดหาสินค้าและบริการอย่างมีระบบ และมีมาตรฐาน ภายใต้หลักการดังนี้

  - มีการแข่งขันบนข้อมูลที่เท่าเทียมกัน

  - มีหลักเกณฑ์ในการประเมินและคัดเลือกคู่ค้า

  - จัดทำสัญญาที่เหมาะสมไม่เอาเปรียบคู่สัญญา

  -
  จัดให้มีระบบการจัดการและติดตามเพื่อให้มั่นใจว่ามีการปฏิบัติตามเงื่อนไขของสัญญาอย่างครบถ้วน
  และป้องกันการทุจริตประพฤติมิชอบในทุกขั้นตอนของกระบวนการจัดหา

  - จ่ายเงินให้คู่ค้าและคู่สัญญาตรงเวลา ตามเงื่อนไขของการชำระเงินที่ตกลงกัน

  2. พัฒนาและรักษาสัมพันธภาพที่ยั่งยืนกับคู่ค้าและคู่สัญญา และมีความเชื่อถือซึ่งกันและกัน

  3. ไม่รับผลประโยชน์ใดๆเป็นส่วนตัวจากคู่ค้าและคู่สัญญา

  คู่แข่งทางการค้า :

  บริษัทมีนโยบายที่จะปฏิบัติต่อคู่แข่งทางการค้าให้สอดคล้องกับหลักสากลภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า
  โดยมีแนวปฏิบัติดังต่อไปนี้

  1. ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต หรือไม่เหมาะสม

  2. ไม่ทำลายชื่อเสียงของคู่แข่งทางการค้าด้วยการกล่าวหาในทางให้ร้าย

  3. ไม่กระทำการใดๆที่เป็นการละเมิดทรัพย์สินทางปัญญาของผู้อื่น หรือคู่แข่งทางการค้า

  สังคมและสิ่งแวดล้อม :

  บริษัทตระหนักถึงความรับผิดชอบที่มีต่อสังคมและสิ่งแวดล้อม จึงยึดหลักปฏิบัติดังนี้

  1. มีส่วนร่วมทางสังคมในการให้การสนับสนุนทางการเงิน
  หรือสิ่งของแก่กิจกรรมที่ธำรงไว้ซึ่งขนบธรรมเนียมประเพณีและวัฒนธรรมอันดีงาม
  ตลอดจนปฏิบัติตนเป็นศาสนิกชนที่ดีในการให้การอุปถัมภ์กิจกรรมทางศาสนาอย่างสม่ำเสมอ
  รวมทั้งพัฒนาสังคมและการศึกษาโดยส่วนรวมให้มีความเจริญก้าวหน้า

  2. รับผิดชอบต่อสังคมในการใช้ทรัพยากร ทั้งในรูปวัตถุดิบ เงินทุน บุคลากรและพลังงาน
  อย่างชาญฉลาด

  3. บริษัทมีนโยบายผลิตสินค้าและให้บริการใดๆที่เป็นมิตรต่อสิ่งแวดล้อม
  และปฏิบัติตามกฎหมายที่เกี่ยวข้องกับสิ่งแวดล้อม

  4. บริษัทดำเนินธุรกิจโดยคำนึงถึงการอนุรักษ์สิ่งแวดล้อม
  และมาตรฐานการจัดการเกี่ยวกับความปลอดภัย
  รวมทั้งการเป็นพลเมืองดีในการปฏิบัติให้เป็นไปตามข้อกำหนดของกฎหมาย หรือข้อบังคับต่างๆที่
  เกี่ยวข้อง

  5. บริษัทส่งเสริมกิจกรรมการดูแลรักษาธรรมชาติและอนุรักษ์พลังงาน
  และมีนโยบายที่จะคัดเลือกและส่งเสริมการใช้ผลิตภัณฑ์ที่เป็นมิตรกับสิ่งแวดล้อม

  4. การประชุมผู้ถือหุ้น

  ในการประชุมผู้ถือหุ้น บริษัทได้กำหนดให้มีขั้นตอนการประชุมผู้ถือหุ้นอย่างถูกต้องตามกฎหมาย
  ตั้งแต่การเรียกประชุม การจัดส่งเอกสาร
  ข้อมูลสารสนเทศและแจ้งวาระการประชุมพร้อมความเห็นของคณะกรรมการบริษัท
  ล่วงหน้าตามที่กฎหมายกำหนดทั้งภาษาไทยและภาษาอังกฤษ ขั้นตอนในการดำเนินการประชุม
  การจัดทำและ
  ส่งรายงานการประชุมเป็นไปตามหลักเกณฑ์ของตลาดหลักทรัพย์แห่งประเทศไทยในการจัดการประชุม
  ผู้ถือหุ้นสามารถใช้สิทธิออกเสียงลงคะแนนได้อย่างเป็นอิสระในการเลือกคณะกรรมการบริษัท
  การลงมติ การแสดงความคิดเห็น
  และการตั้งคำถามใดๆต่อที่ประชุมตามระเบียบวาระการประชุมและเรื่องที่เสนอเพิ่มเติม
  ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศที่ถูกต้องและครบถ้วน
  ทันต่อเหตุการณ์ และสามารถตรวจสอบ ข้อมูลต่างๆได้
  นอกจากนี้บริษัทได้เพิ่มทางเลือกให้กับผู้ถือหุ้น
  โดยให้กรรมการตรวจสอบซึ่งเป็นกรรมการอิสระเป็นผู้รับมอบฉันทะจากผู้ถือหุ้น
  ในกรณีที่ผู้ถือหุ้นไม่สามารถเข้าร่วมประชุมได้

  ในการประชุมสามัญผู้ถือหุ้นปี 2549 คณะกรรมการและคณะกรรมการตรวจสอบทุกท่าน
  รวมทั้งประธานคณะกรรมการชุดย่อยทุกคณะเข้าร่วมประชุม
  พร้อมทั้งตัวแทนของผู้สอบบัญชีของบริษัท
  ประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการสอบถามรายละเอียดเกี่ยวกับผลการดำเนินงานของบริษัท
  แสดงความคิดเห็นและข้อเสนอแนะต่างๆ
  รวมทั้งได้มีการบันทึกประเด็นซักถามและข้อคิดเห็นที่สำคัญไว้ในรายงานการประชุม

  5. ภาวะผู้นำและวิสัยทัศน์

  คณะกรรมการของบริษัท ประกอบด้วยกรรมการที่มีความรู้ ความสามารถ
  และประสบการณ์ในการดำเนินธุรกิจ โดยมีหน้าที่และความรับผิดชอบในการกำหนดนโยบาย
  วิสัยทัศน์ กลยุทธ์ เป้าหมาย แผนธุรกิจ และงบประมาณของบริษัท
  ตลอดจนกำกับดูแลให้ฝ่ายจัดการบริหารงานให้เป็นไปตามนโยบายที่กำหนดไว้อย่างมีประสิทธิภาพและประสิทธิผลภายใต้กรอบของกฎหมาย
  วัตถุประสงค์ ข้อบังคับของบริษัทและมติที่ประชุมผู้ถือหุ้นด้วยความรับผิดชอบ
  ซื่อสัตย์สุจริตระมัดระวัง ตามหลักการข้อพึงปฏิบัติที่ดี
  เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น
  นอกจากนี้บริษัทได้ให้ความสำคัญเป็นอย่างยิ่งต่อระบบการควบคุมภายใน การตรวจสอบภายใน
  และมาตรการบริหารความเสี่ยงที่เหมาะสม
  ตลอดจนการมีระบบการสอบทานให้การดำเนินงานเป็นไปตามข้อกฎหมาย และมีการควบคุมที่ดี
  เพื่อให้ระบบการควบคุมภายในมีประสิทธิภาพและเกิดประสิทธิผลสูงสุดต่อบริษัท
  นอกจากนี้คณะกรรมการเป็นผู้พิจารณาการกำหนดและแยกบทบาทหน้าที่
  และความรับผิดชอบระหว่างคณะกรรมการ คณะกรรมการชุดย่อยต่างๆ
  และประธานเจ้าหน้าที่บริหารอย่างชัดเจน

  6. ความขัดแย้งทางผลประโยชน์

  รายการที่เกี่ยวโยงกันและรายการที่อาจมีความขัดแย้งทางผลประโยชน์จะได้รับพิจารณาความเหมาะสมอย่างรอบคอบทุกครั้ง
  รวมทั้งมีการปฏิบัติตามหลักเกณฑ์ของตลาดหลักทรัพย์และได้มีการเปิดเผยขนาดของรายการ
  บุคคลที่เกี่ยวโยงกัน และความจำเป็นและความสมเหตุสมผลของรายการไว้ในรายงานประจำปี
  และแบบแสดงรายการข้อมูลประจำปีแล้ว
  ส่วนการดูแลเรื่องการใช้ข้อมูลภายในได้แสดงไว้ในหัวข้อการจัดการแล้ว
  ทั้งนี้บริษัทได้กำหนดแนวทางในการปฏิบัติสำหรับกรรมการและพนักงานเพื่อป้องกันปัญหาความขัดแย้งทางผลประโยชน์ไว้ในคู่มือจริยธรรมธุรกิจ
  ดังนี้

1.  หลีกเลี่ยงการทำรายการที่เกี่ยวโยงกับตนเองที่อาจก่อให้เกิดความขัดแย้งทางผลประโยชน์กับบริษัท

2.  กรณีที่กรรมการหรือพนักงานได้มีการทำรายการที่เกี่ยวโยงกับบริษัท
    บริษัทจะดำเนินการเสมือนกับบริษัทได้กระทำกับบุคคลภายนอก
    ซึ่งกรรมการหรือพนักงานผู้นั้นจะต้องไม่มีส่วนในการพิจารณาอนุมัติ

3.  ไม่ใช้โอกาสหรือข้อมูลที่ได้จากการเป็นกรรมการหรือพนักงานในการหาผลประโยชน์ส่วนตน
    และในเรื่องการทำธุรกิจที่แข่งขันกับบริษัท หรือทำธุรกิจที่เกี่ยวเนื่อง

4.  ไม่ใช้ข้อมูลภายในเพื่อประโยชน์ของตนในการซื้อขายหุ้นของบริษัท
    หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัท

  5. ระหว่างที่ปฏิบัติงานให้บริษัทและหลังจากพ้นสภาพการปฏิบัติงานแล้ว
  พนักงานจะต้องไม่เปิดเผยข้อมูล ที่ถือว่าเป็นความลับของบริษัทเพื่อประโยชน์แก่ผู้ใดทั้งสิ้น
  ไม่ว่าจะเป็นข้อมูลอิเล็กทรอนิกส์ ข้อมูลการเงิน การปฏิบัติงาน ข้อมูลธุรกิจ
  แผนงานในอนาคตของบริษัท

  7. จริยธรรมธุรกิจ

  บริษัทให้ความสำคัญต่อการดำเนินธุรกิจและบริหารงานอย่างมีจริยธรรม
  ควบคู่ไปกับการได้มาซึ่งความสำเร็จตามเป้าหมาย
  โดยบริษัทได้กำหนดข้อพึงปฏิบัติไว้สำหรับกรรมการ ผู้บริหาร และพนักงานยึดถือในการปฏิบัติงาน
  และได้รวบรวมข้อพึงปฏิบัติดังกล่าว จัดทำเอกสารคู่มือจริยธรรมธุรกิจขึ้นเพื่อให้เกิดความชัดเจน
  สะดวก แก่กรรมการ ผู้บริหาร
  และพนักงานของบริษัทที่จะได้รับทราบถึงมาตรฐานการปฏิบัติที่บริษัทคาดหวัง
  นับตั้งแต่แนวทางปฏิบัติเพื่อป้องกันปัญหาความขัดแย้งทางผลประโยชน์ และการปฏิบัติต่อพนักงาน
  ผู้ถือหุ้น ลูกค้า คู่ค้า คู่แข่งทางการค้า และต่อสังคมและสิ่งแวดล้อม
  และเปิดเผยไว้ในเว็บไซต์ของบริษัท ทั้งนี้บริษัทได้จัดให้มีกลไกและกระบวนการที่จะ
  ดูแลให้มีการปฏิบัติจริงอย่างเคร่งครัด

  8. การถ่วงดุลของคณะกรรมการ

  คณะกรรมการบริษัท มีจำนวน 11 ท่าน ประกอบด้วย

กรรรมการที่เป็นผู้บริหาร จำนวน 3 ท่าน

กรรมการที่ไม่ได้เป็นผู้บริหาร จำนวน 4 ท่าน

กรรมการอิสระ จำนวน 4 ท่าน

  โครงสร้างคณะกรรมการของบริษัทประกอบด้วยกรรมการอิสระมากกว่าหนึ่งในสามของคณะกรรมการทั้งคณะ
  และมีสัดส่วนของกรรมการที่ไม่ได้เป็นผู้บริหารและกรรมการอิสระเกินกว่ากึ่งหนึ่งของคณะกรรมการทั้งคณะ
  ดังนั้นผู้มีส่วนได้เสียจึงสามารถมั่นใจได้ว่ากรรมการจะสามารถปฏิบัติหน้าที่ในฐานะตัวแทนผู้ถือหุ้นได้อย่างเป็นอิสระและมีการถ่วงดุลที่เหมาะสม

  9. การรวมหรือแยกตำแหน่ง

  เพื่อสร้างดุลภาพระหว่างการบริหารและการกำกับดูแลกิจการ
  คณะกรรมการกำหนดให้ประธานกรรมการไม่เป็นบุคคลเดียวกับประธานเจ้าหน้าที่บริหาร
  โดยประธานกรรมการของบริษัทเป็นกรรมการอิสระ ซึ่งไม่มีความสัมพันธ์ใดๆกับฝ่ายบริหาร
  ทั้งนี้บริษัทได้มีการกำหนดขอบเขต
  อำนาจหน้าที่และความรับผิดชอบของประธานเจ้าหน้าที่บริหารอย่างชัดเจนเพื่อให้การบริหารงานเป็นไปอย่างมีประสิทธิภาพ

  10. ค่าตอบแทนของกรรมการและผู้บริหาร

  บริษัทมีนโยบายจ่ายค่าตอบแทนกรรมการที่จูงใจกรรมการในระดับที่เหมาะสม
  ไม่มีการจ่ายค่าตอบแทนที่เกินควร
  นอกจากนี้ค่าตอบแทนกรรมการจ่ายในระดับที่เปรียบเทียบได้กับอุตสาหกรรมลักษณะเดียวกัน
  และเหมาะสมกับหน้าที่และความรับผิดชอบของกรรมการแต่ละท่าน ทั้งนี้
  การกำหนดค่าตอบแทนดำเนินการด้วยความโปร่งใส
  กรรมการที่ได้รับมอบหมายหน้าที่และความรับผิดชอบเพิ่มขึ้นในคณะกรรมการชุดย่อยต่างๆจะได้รับค่าตอบแทนเพิ่มที่เหมาะสม
  โดยการพิจารณากำหนดค่าตอบแทนของกรรมการจะผ่านการพิจารณาของคณะกรรมการสรรหาและกำหนดค่าตอบแทนและให้อยู่ในอำนาจอนุมัติของที่ประชุมผู้ถือหุ้น
  การจ่ายค่าตอบแทนให้แก่ฝ่ายบริหารได้มีการกำหนดนโยบายให้อยู่ในระดับที่เหมาะสม
  ไม่มีการจ่ายค่าตอบแทนที่เกินควรและให้สอดคล้องกับการปฏิบัติงานของผู้บริหารแต่ละท่านโดยผ่านการพิจารณาของคณะกรรมการสรรหาและกำหนดค่าตอบแทน
  บริษัทกำหนดให้มีการเปิดเผยค่าตอบแทนที่จ่ายให้แก่กรรมการและผู้บริหารตามแบบที่สำนักงานคณะกรรมการกำกับหลักทรัพย์และตลาดหลักทรัพย์กำหนด
  รายละเอียดระบุไว้ในหัวข้อการจัดการ

  11.การประชุมคณะกรรมการ

  ข้อบังคับของบริษัทกำหนดให้จัดส่งหนังสือเชิญประชุมพร้อมเอกสารประกอบให้แก่กรรมการเพื่อพิจารณาก่อนการประชุมล่วงหน้าอย่างน้อย
  7 วันยกเว้นกรณีเร่งด่วน เพื่อให้เป็นไปตามระยะเวลาขั้นต่ำตามที่กฎหมายกำหนด ในปี 2549
  คณะกรรมการมีการประชุมรวมทั้งสิ้น 6 ครั้ง และได้มีการจดบันทึกการประชุมเป็นลายลักษณ์อักษร
  จัดเก็บรายงานการประชุมที่ผ่านการรับรองจากคณะกรรมการพร้อมให้กรรมการและผู้ที่เกี่ยวข้องตรวจสอบได้
  โดยการเข้าร่วมประชุมของคณะกรรมการและคณะกรรมการชุดย่อยแต่ละท่านสรุปได้ดังนี้

+-----------------------+---------+----------+-----------+------------+
| รายชื่อ                 | การเข้าร |          |           |            |
|                       | ่วมประชุม |          |           |            |
|                       | /การประ |          |           |            |
|                       | ชุมทั้งหมด |          |           |            |
+=======================+=========+==========+===========+============+
|                       | คณะ     | คณ       | คณะกร     | คณะกร      |
|                       | กรรมการ | ะกรรมการ | รมการกำกับ | รมการสรรหา |
|                       |         |          |           |            |
|                       |         | ตรวจสอบ  | ดูแลกิจการ  | และกำห     |
|                       |         |          |           | นดค่าตอบแทน |
+-----------------------+---------+----------+-----------+------------+
| 1. ศาสตราจารย์ศุภชัย     | 6/6     |          |           |            |
| พิศิษฐวานิช              |         |          |           |            |
+-----------------------+---------+----------+-----------+------------+
| 2. นายรังสิน สืบแสง      | 6/6     | 6/6      |           | 3/3        |
+-----------------------+---------+----------+-----------+------------+
| 3. ดร.โชติวิทย์          | 6/6     | 6/6      |           | 3/3        |
| ชยวัฒนางกูร             |         |          |           |            |
+-----------------------+---------+----------+-----------+------------+
| 4. นายคันธิศ อรัณยกานนท์  | 6/6     | 6/6      | 1/1       |            |
+-----------------------+---------+----------+-----------+------------+
| 5. นายเจริญรัฐ วิไลลักษณ์  | 6/6     |          |           | 3/3        |
| ⁷⁾                    |         |          |           |            |
+-----------------------+---------+----------+-----------+------------+
| 6. นายวัฒน์ชัย วิไลลักษณ์   | 5/6     |          |           | 3/3        |
| ⁷⁾                    |         |          |           |            |
+-----------------------+---------+----------+-----------+------------+
| 7. นายธนานันท์ วิไลลักษณ์  | 6/6     |          |           |            |
+-----------------------+---------+----------+-----------+------------+
| 8. นายจง ดิลกสมบัติ ⁸⁾   | 6/6     |          | 1/1       |            |
+-----------------------+---------+----------+-----------+------------+
| 9. ดาโต๊ะลิม เคง กวน ⁴⁾ | 3/4     |          |           |            |
+-----------------------+---------+----------+-----------+------------+

+-----------------------+---------+----------+-----------+------------+
| รายชื่อ                 | การเข้าร |          |           |            |
|                       | ่วมประชุม |          |           |            |
|                       | /การประ |          |           |            |
|                       | ชุมทั้งหมด |          |           |            |
+-----------------------+---------+----------+-----------+------------+
|                       | คณะ     | คณ       | คณะกร     | คณะกร      |
|                       | กรรมการ | ะกรรมการ | รมการกำกับ | รมการสรรหา |
|                       |         |          |           |            |
|                       |         | ตรวจสอบ  | ดูแลกิจการ  | และกำห     |
|                       |         |          |           | นดค่าตอบแทน |
+-----------------------+---------+----------+-----------+------------+
| 10. ไออาร์ พราบาฮาร์    | 4/4     |          |           |            |
| เอ็น.เค. สิงกัม ⁴⁾       |         |          |           |            |
+-----------------------+---------+----------+-----------+------------+
| 11. นายยูโซฟ์ อานัว บิน   | 0/0     |          |           |            |
| ยาคอบ ⁶⁾              |         |          |           |            |
+-----------------------+---------+----------+-----------+------------+
| 12. นายไล กี ทอง ⁵⁾    | 4/4     |          |           | 2/2        |
+-----------------------+---------+----------+-----------+------------+
| 13. นายศิริชัย รัศมีจันทร์   | 2/2     |          | 1/1       |            |
| ¹⁾                    |         |          |           |            |
+-----------------------+---------+----------+-----------+------------+
| 14. นายไพโรจน์ วโรภาษ  | 2/2     |          |           |            |
| ¹⁾                    |         |          |           |            |
+-----------------------+---------+----------+-----------+------------+
| 15. นายทวี อุดมกิจโชติ ³⁾ | 1/2     |          |           |            |
+-----------------------+---------+----------+-----------+------------+
| 16. นายสรรค์ชัย         | 5/5     |          |           |            |
| เตียวประเสริฐกุล ²⁾      |         |          |           |            |
+-----------------------+---------+----------+-----------+------------+

¹⁾ ลาออกจากการเป็นกรรมการเมื่อวันที่ 31 มีนาคม 2549 ²⁾ ลาออกจากการเป็นกรรมการ
เมื่อวันที่ 30 พฤศจิกายน 2549

³⁾ ลาออกจากการเป็นกรรมการเมื่อวันที่ 25 เมษายน 2549 ⁴⁾ ได้รับการแต่งตั้งเป็นกรรมการ
เมื่อวันที่ 25 เมษายน 2549

⁵⁾ ได้รับการแต่งตั้งเป็นกรรมการ เมื่อวันที่ 25 เมษายน 2549 และกรรมการสรรหาฯ เมื่อวันที่
10 พฤษภาคม2549 ต่อมาได้ลาออกจากการเป็นกรรมการ เมื่อวันที่ 14 ธันวาคม 2549

⁶⁾ ได้รับการแต่งตั้งเป็นกรรมการ เมื่อวันที่ 14 ธันวาคม 2549 ⁷⁾
ลาออกจากการเป็นกรรมการสรรหาฯ เมื่อวันที่ 14 ธันวาคม 2549

⁸⁾ ได้รับการแต่งตั้งเป็นกรรมการสรรหาฯ เมื่อวันที่ 14 ธันวาคม 2549

  12. คณะกรรมการชุดย่อย

  เพื่อให้การดำเนินงานของคณะกรรมการบริษัทมีประสิทธิภาพมากยิ่งขึ้น
  คณะกรรมการบริษัทได้แต่งตั้งกรรมการ ผู้มีความรู้ ความชำนาญที่เหมาะสม
  ช่วยศึกษากลั่นกรองงานในเรื่องต่างๆจำนวน 5 คณะ ดังนี้

-   คณะกรรมการตรวจสอบ

-   คณะกรรมการบริหาร

-   คณะกรรมการกำกับดูแลกิจการ

-   คณะกรรมการบริหารความเสี่ยง

-   คณะกรรมการสรรหาและกำหนดค่าตอบแทน

  ทั้งนี้ โดยมีรายละเอียดของสมาชิกแต่ละคณะ
  และขอบเขตอำนาจหน้าที่ตามที่ระบุไว้ในหัวข้อการจัดการ

  13. ระบบการควบคุมและการตรวจสอบภายใน

  บริษัทได้กำหนดภาระ หน้าที่ อำนาจการดำเนินการของผู้ปฏิบัติงานและผู้บริหาร
  ไว้เป็นลายลักษณ์อักษรอย่างชัดเจน
  มีการควบคุมดูแลการใช้ทรัพย์สินของบริษัทให้เกิดประโยชน์และมีการแบ่งแยกหน้าที่ผู้ปฏิบัติงาน
  ผู้ควบคุมและประเมินผลออกจากกัน
  เพื่อให้เกิดการถ่วงดุลและตรวจสอบระหว่างกันอย่างเหมาะสม
  บริษัทได้จัดให้มีคณะกรรมการบริหารความเสี่ยงซึ่งมีบทบาทหน้าที่บริหารความเสี่ยงในภาพรวมทั้งองค์กร
  ประเมินความเสี่ยง กำหนดแผนการบริหารความเสี่ยง
  รวมถึงการติดตามตรวจสอบและประเมินผลการปฏิบัติตามแผน
  เพื่อจัดการความเสี่ยงให้อยู่ในระดับที่สามารถรับได้
  บริษัทมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทได้ดำเนินการตามแนวทางที่กำหนดอย่างมีประสิทธิภาพ
  รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท
  ฝ่ายตรวจสอบภายในมีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่
  โดยฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ

  14. รายงานของคณะกรรมการ

  คณะกรรมการบริษัทเป็นผู้รับผิดชอบต่องบการเงินและงบการเงินรวมของบริษัทและบริษัทย่อย
  ข้อมูลสารสนเทศทางการเงินที่ปรากฎในรายงานประจำปี และจัดให้มีระบบบริหารความเสี่ยง
  ระบบการควบคุมภายในที่เหมาะสมอย่างเพียงพอ
  โดยคณะกรรมการบริษัทมีหน้าที่ในการแต่งตั้งคณะกรรมการตรวจสอบเพื่อทำหน้าที่สอบทานนโยบายการบัญชีและคุณภาพของรายงานทางการเงิน
  สอบทานระบบการควบคุมภายในและการตรวจสอบภายใน ตลอดจนระบบการบริหารความเสี่ยง
  ทั้งนี้บริษัทได้จัดทำรายงานความรับผิดชอบของคณะกรรมการต่อรายงานทางการเงินแสดงไว้ในรายงานประจำปีแล้ว

  15. ความสัมพันธ์กับผู้ลงทุน

  คณะกรรมการบริษัทให้ความสำคัญต่อการเปิดเผยข้อมูลที่มีความถูกต้องครบถ้วนทั่วถึง
  และโปร่งใสทั้งรายงานข้อมูลทางการเงิน และข้อมูลทั่วไป
  ตลอดจนข้อมูลที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลให้ผู้ลงทุน
  และผู้ที่เกี่ยวข้องได้รับทราบผ่านช่องทาง และสื่อการเผยแพร่ข้อมูลต่างๆของตลาดหลักทรัพย์
  พร้อมทั้งได้จัดตั้งหน่วยงานนักลงทุนสัมพันธ์เพื่อทำหน้าที่สื่อสารประชาสัมพันธ์ข้อมูลที่เป็นประโยชน์ให้ผู้ถือหุ้น
  นักลงทุนผ่านช่องทางต่างๆเช่น การจัด Road Show การประชุมร่วมกับนักวิเคราะห์
  การประชุมทางโทรศัพท์ การเยี่ยมชมกิจการของนักลงทุนและนักวิเคราะห์
  การตอบคำถามทางโทรศัพท์ และ e-mail การเผยแพร่ผ่านสื่อต่างๆ
  และผ่านเว็บไซต์ของบริษัทที่ www.i-mobilephone.com
  ทั้งนี้ผู้สนใจสามารถติดต่อขอข้อมูลต่างๆจากหน่วยงานนักลงทุนสัมพันธ์ได้ที่โทร 02-502-6583
  หรือ e-mail address: nikhil.a@samartcorp.com

  16. อื่นๆ

  บริษัทได้แต่งตั้งเลขานุการบริษัทเพื่อทำหน้าที่ดูแลกิจกรรมต่างๆของคณะกรรมการ
  และดูแลให้คณะกรรมการและบริษัทปฏิบัติให้เป็นไปตามกฎหมายและระเบียบข้อบังคับที่เกี่ยวข้องต่างๆ
  นอกจากนี้บริษัทได้จัดให้มีการประเมินตนเองของคณะกรรมการทั้งคณะประจำปี 2549
  เพื่อสะท้อนถึงประสิทธิภาพในการดำเนินงานตามหลักการกำกับดูแลกิจการที่ดี
  การประเมินประกอบด้วย 4 หัวข้อคือ โครงสร้างของคณะกรรมการ
  การกำหนดกลยุทธ์และทิศทางบริษัท การติดตามและประเมินผลงานฝ่ายจัดการ
  และความรับผิดชอบตามหน้าที่ของคณะกรรมการ โดยมีเกณฑ์ในการประเมินผล
  คิดเป็นร้อยละจากคะแนนเต็มในแต่ละหัวข้อ ดังนี้

  มากกว่า 90 คะแนน ดีเยี่ยม

  มากกว่า 80 คะแนน ดีมาก

  มากกว่า 70 คะแนน ดี

  มากกว่า 60 คะแนน พอใช้

  เท่ากับหรือต่ำกว่า 60 คะแนน ควรปรับปรุง

  ผลการประเมินตนเองของคณะกรรมการทั้งคณะประจำปี 2549 ในภาพรวมทั้ง 4
  หัวข้อเห็นว่าการดำเนินการส่วนใหญ่จัดทำได้ดีมาก โดยมีคะแนนเฉลี่ยเท่ากับร้อยละ 82.90

9.3 การดูแลเรื่องการใช้ข้อมูลภายใน

บริษัทมีนโยบายป้องกันการนำข้อมูลภายในของบริษัทไปใช้
โดยเฉพาะข้อมูลที่เกี่ยวกับฐานะทางการเงินของบริษัทก่อนที่จะเผยแพร่ต่อสาธารณชน
โดยการจำกัดจำนวนบุคคลที่จะทราบข้อมูลในวงจำกัด
และจัดให้มีการให้ความรู้แก่ผู้บริหารเพื่อรับทราบภาระหน้าที่ที่ผู้บริหารต้องรายงานการถือครองหลักทรัพย์ของตน
คู่สมรสและบุตรที่ยังไม่บรรลุนิติภาวะซึ่งถือครองหลักทรัพย์ของบริษัท
รวมทั้งบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
(รวมทั้งที่มีการแก้ไขเพิ่มเติม) (“พรบ. หลักทรัพย์”)
และบริษัทได้กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อคณะกรรมการกำกับหลักทรัพย์และตลาดหลักทรัพย์ตามมาตรา
59 แห่ง พรบ. หลักทรัพย์
นอกจากนี้บริษัทได้กำหนดห้ามผู้บริหารที่ได้รับทราบข้อมูลภายในกระทำการใดๆ
ซึ่งเป็นการขัดต่อมาตรา 241 แห่ง พรบ. หลักทรัพย์

นอกจากนี้ข้อบังคับเกี่ยวกับการทำงานของบริษัทได้กำหนดห้ามพนักงานบริษัทเปิดเผยความลับของบริษัทแก่บุคคลภายนอกหรือใช้ตำแหน่งหน้าที่ในบริษัทแสวงหาผลประโยชน์แก่ตนเองหรือแก่บุคคลอื่นโดยมิชอบ
และได้กำหนดบทลงโทษทางวินัยไว้หากมีการฝ่าฝืนหรือไม่ปฏิบัติตาม

9.4 บุคลากร

ณ วันที่ 31 ธันวาคม 2549 บริษัท และบริษัทย่อย มีจำนวนพนักงานรวม 1,242 คน
แบ่งตามสายงานหลักดังนี้

+---------------------------------------+------------------------------+
|  สายงานหลัก                            |  จำนวนพนักงาน (คน)            |
+---------------------------------------+------------------------------+
| 1. สายธุรกิจโทรศัพท์เคลื่อนที่                | 851                          |
+---------------------------------------+------------------------------+
| 2. สายธุรกิจมัลติมีเดีย                     | 192                          |
+---------------------------------------+------------------------------+
| 3. สายธุรกิจต่างประเทศ                   | 30                           |
+---------------------------------------+------------------------------+
| 4. สายสนับสนุน                          | 206                          |
+---------------------------------------+------------------------------+
| รวม                                   | 1,279                        |
+---------------------------------------+------------------------------+

ในปี 2549 บริษัทและบริษัทย่อยมีค่าใช้จ่ายที่เกี่ยวข้องกับพนักงานซึ่งประกอบด้วย เงินเดือน โบนัส
กองทุนสำรองเลี้ยงชีพและอื่นๆรวมเป็นจำนวนเงินทั้งสิ้น 315.67 ล้านบาท
แบ่งตามประเภทค่าใช้จ่ายที่เกี่ยวข้องกับพนักงานได้ดังต่อไปนี้

  --------------------------------------- -------------------------------
  ประเภทค่าใช้จ่าย                           จำนวนเงิน (ล้านบาท)

  เงินเดือน                                 209.40

  โบนัส                                    15.49

  กองทุนสำรองเลี้ยงชีพ                        5.97

  อื่นๆ                                     55.29

  รวม                                     286.15
  --------------------------------------- -------------------------------

9.5 นโยบายด้านการบริหารบุคลากร

คนเป็นทรัพยากรที่สามารถสร้างคุณค่าและเป็นปัจจัยสำคัญในการขับเคลื่อนธุรกิจ
เพื่อเพิ่มพูนทักษะในการดำเนินธุรกิจของบริษัทให้ลุล่วงไปด้วยดีจนมีธุรกิจใหม่ๆเกิดขึ้นมากมาย
ซึ่งหลายธุรกิจของกลุ่มต้องอาศัยพลังความคิดที่เฉียบแหลม ล้ำสมัย และเป็นไปได้
ดังนั้นการสร้างและพัฒนาคนที่มีคุณภาพจึงเป็นเรื่องที่บริษัทให้ความสำคัญเป็นอันดับแรกๆ

วัตถุประสงค์

  1. เพื่อกำหนดแนวทางในการพัฒนาทักษะ ความรู้
  ความสามารถที่จำเป็นของพนักงานแต่ละระดับตำแหน่งในแต่ละสายวิชาชีพ

  2. เพื่อกำหนดแนวทางในการพัฒนาพนักงานตามสายอาชีพ
  และ/หรือให้สามารถดำรงตำแหน่งที่มีความรับผิดชอบสูงขึ้นไป ทั้งนี้เพื่อการทดแทนตำแหน่ง
  และ/หรือรองรับการขยายตัวทางธุรกิจของบริษัท

  3.
  เพื่อเสริมสร้างความสัมพันธ์อันดีระหว่างพนักงานกับบริษัทเพื่อรักษาพนักงานที่มีคุณภาพในกลุ่มบริษัทสามารถไว้ต่อไปได้

  4. เพื่อเสริมสร้างภาพพจน์ที่ดีของบริษัทจนสามารถเป็น “บริษัทในฝัน” (Employer of
  Choice) ที่คนทั่วไปใฝ่ฝันจะเข้ามาร่วมทำงาน

นโยบายด้านการบริหารบุคลากร

1. นโยบายการพัฒนาบุคลากร

บริษัทมีนโยบายในการพัฒนาบุคลากร
เพื่อพัฒนาความสามารถในการปฏิบัติงานในความรับผิดชอบได้เป็นอย่างดีและสามารถเจริญก้าวหน้าในสาขาวิชาชีพที่ตนถนัดได้
และเพื่อรองรับการขยายตัวทางธุรกิจรวมทั้งเป็นการเพิ่มความสามารถในการแข่งขัน
โดยปัจจุบันบริษัทมีแนวทางในการพัฒนาบุคลากรดังนี้

  1. การฝึกอบรมภายใน (In-house training)

  2. การฝึกอบรมภายนอก (External Training)

  3. การเรียนรู้ผ่านระบบอิเล็กทรอนิกส์ (E-learning)

  4. กิจกรรมสนับสนุนอื่นๆ จากทางบริษัท

ซึ่งการพัฒนาบุคลากรจะเน้นเพื่อพัฒนาความก้าวหน้าในสาขาวิชาชีพของพนักงาน
และความก้าวหน้าทางธุรกิจขององค์กรเป็นหลัก

2. นโยบายการพัฒนาเครื่องมือเพื่อการบริหารทรัพยากรบุคคล

การพัฒนากระบวนการ เครื่องมือเพื่อการบริหารที่ทันสมัย และเทคนิคการทำงานยุคใหม่
เพื่อให้สอดคล้องกับการเปลี่ยนแปลงต่างๆ ในด้านสภาวะเศรษฐกิจ กฎระเบียบต่างๆ
ของทางราชการ ตลาดแรงงาน ความต้องการของลูกค้า
และความต้องการทางธุรกิจที่มีผลต่อการดำเนินธุรกิจ
ที่ผ่านมาทางกลุ่มบริษัทได้ให้ความสำคัญกับการพัฒนาทรัพยากรบุคคลอย่างต่อเนื่องและเป็นระบบ

สืบเนื่องมาจากการกำหนดให้มีโครงการ Human Resources Enhancement Project (HRE
Project) ในปี 2547 - 2548 เพื่อเป็นการวางพื้นฐานการบริหารงานทรัพยากรบุคคลยุคใหม่
ตั้งแต่โครงสร้างการบริหารงานทรัพยากรบุคคลของกลุ่มบริษัทสามารถ
การผลักดันให้บริษัทในกลุ่มมีการใช้นโยบายด้านทรัพยากรบุคคลร่วมกัน
การเชื่อมโยงกระบวนการบริหารทรัพยากรบุคคลของแต่ละบริษัทในกลุ่มเข้าด้วยกัน
การรวมศูนย์ข้อมูลด้านทรัพยากรบุคคล (Centralized Database System)
การพัฒนาระบบการบริหารผลการปฏิบัติงาน (Performance Management System)
ตลอดจนการผลักดันให้ฝ่ายทรัพยากรบุคคลมีบทบาทเป็นคู่คิดทางธุรกิจ (HR Strategic Partner)

ผู้บริหารระดับสูงเล็งเห็นว่าการพัฒนาทรัพยากรบุคคลจำเป็นต้องกระทำอย่างต่อเนื่อง
จึงกำหนดให้มีโครงการ Career Development Plan Project ในปี2549
เพื่อให้ตอบสนองการพัฒนาบุคลากรเป็นรายบุคคล (Individual Development Plan)
ที่สอดคล้องกับรูปแบบการพัฒนาทรัพยากรบุคคลของบริษัท
และครอบคลุมทุกสายวิชาชีพในกลุ่มบริษัทสามารถ
รวมถึงสอดคล้องกับความต้องการทางธุรกิจในปัจจุบันและทิศทางของธุรกิจในอนาคต

3. นโยบายด้านการพัฒนาความสัมพันธ์อันดี

การเสริมสร้างบรรยากาศการทำงานที่ดี โดยมุ่งเน้นการทำงานเป็นทีม
และการส่งเสริมการพัฒนาความคิด สร้างสรรค์
เพื่อให้เกิดประสิทธิภาพในการทำงานและการดำเนินธุรกิจอย่างต่อเนื่องเช่นการสื่อสารในองค์กรที่ครอบคลุมทุกระดับบุคลากร
ซึ่งผู้บริหารเล็งเห็นว่าความสัมพันธ์อันดีก่อให้เกิดการทำงานร่วมกันที่ดีได้
และจะส่งผลให้เกิดประสิทธิภาพในการทำงาน
ดังนั้นการสื่อสารในองค์กรจึงเป็นสิ่งที่สานความเข้าใจอันดีระหว่างพนักงานด้วยกัน
หรือพนักงานกับผู้บริหาร เพื่อให้เกิดความเข้าใจในเป้าหมายขององค์กรร่วมกัน
และก่อให้เกิดคุณค่าในการทำงาน

นอกจากการดูแลเอาใจใส่พนักงานที่ครอบคลุมในด้านการมอบหมายงานให้เหมาะกับความสามารถของพนักงาน
บริหารผลการปฏิบัติงาน การพัฒนาบุคลากรอย่างต่อเนื่อง ดูแลสภาพแวดล้อมในการทำงาน
การจ่ายผลตอบแทนให้ เหมาะสมกับผลการปฏิบัติงานตามที่ได้รับมอบหมาย
ส่งผลให้พนักงานมีความรักและผูกพันกับองค์กร
และมุ่งหวังจะทำงานเพื่อความเจริญรุ่งเรืองของตนเองและองค์กร

9.6 กิจกรรมเพื่อสังคม

บริษัท สามารถ ไอ-โมบาย จำกัด (มหาชน)
ไม่เพียงมุ่งมั่นในการเสริมสร้างรากฐานทางธุรกิจที่มั่นคง
แต่ยังคงยึดมั่นในการส่งเสริมสังคมไทยให้เกิดความแข็งแกร่ง โดยบริษัทได้ร่วมกับบริษัท สามารถ
คอร์ปอเรชั่น จำกัด (มหาชน) ซึ่งเป็นผู้ถือหุ้นรายใหญ่ ให้การสนับสนุนทั้งในด้านการศึกษา
การพัฒนาความรู้ทางวิชาชีพ ความสามารถทางด้านกีฬา การช่วยเหลือบุคคลผู้ด้อยโอกาส
ตลอดจนกิจกรรมสาธารณกุศลต่างๆ เสมอมา เช่น

โครงการประกวดนวัตกรรมทางด้านซอฟต์แวร์ Samart Innovation Awards
ซึ่งจัดขึ้นอย่างต่อเนื่องเป็นปีที่ 4
เพื่อส่งเสริมความรู้และเพิ่มเติมความสามารถให้กับเยาวชนนักพัฒนาซอฟต์แวร์ของไทย
ผลงานที่ส่งเข้าร่วมประกวดในปี 2549 มีทั้งจำนวนและคุณภาพที่ดีขึ้น
ซึ่งสะท้อนให้เห็นถึงความตื่นตัวของเยาวชนไทยต่อการพัฒนาผลงาน
เพื่อก้าวสู่ความเป็นมืออาชีพอย่างชัดเจน
จึงนับเป็นอีกหนึ่งความภาคภูมิใจของกลุ่มบริษัทสามารถที่ได้มีส่วนในการสร้างสังคมแห่งการเรียนรู้

กิจกรรมส่งเสริมกีฬาของกลุ่มบริษัทสามารถ ประกอบด้วยการสนับสนุนกีฬาเยาวชนแห่งชาติ ครั้งที่
22 ซึ่งจัดขึ้นที่จังหวัดลำปาง และการมอบอุปกรณ์กีฬาแก่ทีมฟุตบอลเยาวชน Very Good
ทั้งนี้นอกจากจะมีเป้าหมายในการส่งเสริมความสามารถทางด้านกีฬาแล้ว
ยังต้องการปลูกฝังค่านิยมของความมีน้ำใจเป็นนักกีฬาให้เกิดขึ้นในกลุ่มเยาวชนอีกด้วย

นอกจากนี้กลุ่มบริษัทสามารถ ยังเห็นความสำคัญของการช่วยเหลือชุมชน ผู้ด้อยโอกาส
ตลอดจนผู้ประสบภัยต่างๆ ผ่านกิจกรรม ดังนี้

  1. การมอบเสื้อสะท้อนแสงให้แก่ตำรวจจราจร สภอ.ปากเกร็ด จำนวน 100 ตัว

  2. ถวายกฐินสามัคคี เพื่อสร้างโรงเรียนปริยัติธรรมให้แก่ภิกษุและสามเณร ณ วัดป่ากลางทุ่ง
  ต.บางขะแยง อ.เมือง จ.ปทุมธานี จำนวน 744,615 บาท

  3. บริจาคสิ่งของ อาหารแห้ง เสื้อผ้า
  และของใช้ที่จำเป็นต่อการดำรงชีวิตแก่ผู้ประสบอุทกภัยน้ำท่วมทางภาคเหนือ ที่ อ.ลับแล
  จ.อุตรดิษฐ์

  4. บริจาคอาหาร สิ่งของ และเครื่องใช้ที่จำเป็น มูลค่ารวม 100,000 บาท
  ให้กับผู้ประสบภัยน้ำท่วม ผ่านเทศบาลนครปากเกร็ด

  5. มอบเครื่องดนตรีวงดุริยางค์ มูลค่า 100,000 บาท แก่โรงเรียนวังโพนงามวิทยา จ.เลย

  6. มอบผ้าห่มจำนวน 600 ผืน แก่ศูนย์พัฒนาเด็กเล็ก จ.ปทุมธานี